سوئد-ین باش ناظیری ماگدالنا آندرسون اؤلکه‌سی‌نین ناتو-یا اوزولوک پروسه سینده پروبلئم حل اولونانا قدر تورکیه ایله دیالوقون داوام ائتدیریلمه‌سینی صبیرسیزلیکله گؤزله‌دیگینی بیلدیریب.
ماگدالنا اندرسون ، فینلاندیانین باش ناظیری سانا مارین و نروژ-ین باش ناظیری یوناس گار استور گوندمده‌کی مسئله‌لری موذاکیره ائتمک اوچون سوئد-ین سودرتالیه شهرینده بیر آرایا گلیب.
گؤروش‌دن سونرا تشکیل ائدیلن مطبوعات کونفرانسیندا چیخیش ائدن آندرسون تورکیه ایله سوئد آراسیندا آپاریلان ناتو دانیشیق‌لارینا توخونوب.
ناتو-یا عضولوک پروسه سینده ایشلرین داوام ائتدیگینه دقت چکن آندرسون "بیز فینلاندیا ایله بیرلیکده حرکت ائدیریک. پروبلئم حل اولونانا قدر تورکیه ایله دیالوقو داوام ائتدیرمگی صبیرسیزلیکله گؤزلییرم" دئییب.
مارین آیین سونوندا ایسپانیانین پایتاختی مادریدده کئچیریله‌جک ناتو ایجلاسیندان اوول حله نایل اولونماسی‌نین واجیب اولدوغونو دا وورغولاییب.
مارین ایکی هفته عرضینده حل یولو تاپیلمایاجاغی تق‌یرده پروسه‌نین دوندورولما ریسکی‌نین اولدوغونو قئید ائدیب:
"حاضبردا بیر ایستیقامت وار، بو پروسه ده ایرلیلمییمیز واجیب‌دیر. بیز مسئله‌لره جدی یاناشیر و دیالوقا داوام ائدیریک".
